# JEGYZŐKÖNYV

amely készült **2019. február 27-én** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Kelemen Márta bizottsági tag

Szilvási Károly bizottsági tag

Erdész Béláné bizottsági tag

Szabó Olga bizottsági tag

Buzás Katalin bizottsági tag

Storcz Botond bizottsági tag

Madarász Lászlóné bizottsági tag

Ficze Bálint bizottsági tag

**Igazoltan távol:** Nem volt.

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítja, hogy a 9 fős bizottságból 9 fő jelen van, az ülés határozatképes azt megnyitja.

Javaslom jegyzőkönyv-vezetőnek Takács Viktóriát hitelesítőnek pedig Erdész Bélánét.

A bizottság egyhangú döntéssel jegyzőkönyvvezetőnek Takács Viktóriát, hitelesítőnek Erdész Bélánét megválasztotta.

Ezt követően a bizottság elnöke javaslatot tesz az ülés napirendjére.

**Bertalan János**: Van-e az írásban kiküldött napirendeken kívül egyéb napirendi javaslat?

Nekem van, javaslom felvenni.

8.) Német Nemzetiségi Önkormányzat és a Német Nemzetiségi Egyesület Üröm kérelme

Előadó: Bizottság elnöke

Amennyiben nincs, úgy szavazásra bocsátom, aki egyetért és elfogadja a mai ülés napirendjét, az kérem, hogy szavazzon.

A Pénzügyi- és Gazdasági Bizottság 9 igen ellenszavazat és tartózkodás nélkül az alábbi napirendeket fogadta el:

1. Üröm Község Önkormányzat Képviselő-testületének \_\_/2019. (II.28.) önkormányzati rendelet-tervezet véleményezése a település 2019. évi költségvetéséről.

Előadó: Bizottság elnöke

1. A non-profit szervezetek által benyújtott támogatási pályázatok elbírálására bizottsági javaslat.

Előadó: Bizottság elnöke

1. Üröm – Pilisborosjenő Református Társegyházközség támogatási kérelmében bizottsági javaslat.

Előadó: Bizottság elnöke

1. Az önkormányzat által vásárolt 2 db. Skoda típusú gépjármű rendőrség részére történő használatba adásáról rendelkező szerződések véleményezése.

Előadó: Bizottság elnöke

1. Bizottsági javaslat az Üröm, Rákóczi köz lakói által benyújtott kérelemben, melyben 2 db. forgalomcsillapító küszöb telepítését kérik.

Előadó: Bizottság elnöke

6.) Üröm, Mészégető utcától a Herhoff műhelyig az elkerített területen járda, támfal és védőkorlát kiépítésére beérkezett árajánlatokban bizottsági javaslat kialakítása.

Előadó: Bizottság elnöke

7.) Üröm körforgalomtól Boglárka utcáig járda kiépítésére beérkezett árajánlatokban bizottsági javaslat kialakítása.

Előadó: Bizottság elnöke

8.) Német Nemzetiségi Önkormányzat és a Német Nemzetiségi Egyesület Üröm kérelme

Előadó: Bizottság elnöke

**Bertalan János**: Az elfogadott napirendeknek megfelelően az 1-es napirend következik:

**1.) Napirendi pont:**

Üröm Község Önkormányzat Képviselő-testületének \_\_/2019. (II.28.) önkormányzati rendelet-tervezet véleményezése a település 2019. évi költségvetéséről.

**Előadó: Bizottság elnöke**

**Bertalan János:** Előkészítette a hivatal a település 2019. évi költségvetését. Összesenben 2 115 775 eFt bevétellel számoltunk és természetesen ugyanilyen nagyságrendű kiadással is.

A bevételek forrásonkénti összesítése:

- Intézmények működési bevételei 101 448 e/Ft.

- Közhatalmi bevételek (adók, bírságok, pótlékok, stb.) 363 400 e/Ft.

- Működési és felhalmozás célú támogatások (államh.belül) 383 522 e/Ft.

- Átvett pénzeszközök (működési és felhalmozási célú) 22 464 e/Ft.

- Finanszírozás, önkormányzati támogatás 450 017 e/Ft.

- Pénzforgalom nélküli bevételek 794 924 e/Ft.

(előző évek tartaléka)

A bevételi források mutatják, hogy a legnagyobb tétel a közel 800 mFt-os pénzforgalom nélküli bevételünk, mely elsősorban a tervezett fejlesztési kiadásokra nyújt fedezetet.

A kiadásokat tekintve a főbb kiadási nemek:

- személyi juttatások kiadásokra 420 952 e/Ft.

- munkaadói járulékokokra 84 392 e/Ft.

- dologi kiadásokra 270 653 e/Ft.

- ellátottak pénzbeli juttatásra 37 300 e/Ft.

- egyéb működés célú kiadásra (pénzeszköz átadás) 33 030 e/Ft.

- általános tartalékra 28 605 e/Ft

- céltartalékra 55 550 e/Ft

- finanszírozási kiadásokra: 450 017 e/Ft.

Ez mindösszesen 1 380 499 eFt kiadást jelent a működtetést tekintve.

Fejlesztések

- beruházások kiadásaira 666 061 e/Ft.

- felújítások kiadásaira 69 215 e/Ft.

Összesen 735 276 e/Ft az összkiadás 35 %-a.

A tartalék nagyságrendje 84 155 e/Ft.

A felhalmozási kiadásokat tekintve a következő feladatokra tartalmaz előirányzatot a terv:

1. Budapest III. kerület szennyvízcsatorna bővítés 120 mFt
2. 10-es út Tücsök utca zebra 25 mFt
3. Gépek, berendezések vásárlása 24,8 mFt
4. Út, járdaépítés 60 mFt
5. Futópálya építése 75 mFt
6. Új 2 csoportos óvoda (bontás 15 mFt) 211,6 mFt
7. Erdőtelepítés 8 mFt
8. Áfa vonzat 141,6 mFt

**Felújítások**

* Művelődési házra 25 mFt
* Utak, egyéb építmények 25 mFt
* Gépek, berendezések 2 mFt
* Polgármesteri Hivatal II. ütem 2,5 mFt
* Áfa vonzat 14,7 mFt

Összességében tehát egy igen tartalmas beruházási célok szerepelnek, ezek megvalósítása komoly kihívás lesz ebben az évben.

Az igen komoly nagyságrendű beruházás mellett 37 300 eFt került tervezésre a szociális kiadásokra, ebből a település támogatása 13,5 mFt, az őszi természetbeni juttatásokra 20 mFt lett tervezve.

A non profit szervezetek támogatására szintén 30 m Ft-ot meghaladó előirányzatot tartalmaz a terv.

A tervezetthez képest 7 millió Ft felosztását javasolom a civil szervezetek számára, gyermekfesztiválra 450 eFt-ot javasolok, a Református Egyház támogatása külön napirend lesz.

**Kérdés-hozzászólás:**

**Szilvási Károly:** A gyermekfesztivált 18 éve minden évben nagy sikerrel és érdeklődéssel rendezzük meg.Minden évben egyre nehezebb kijönni a kapott támogatási összegből. 27 településről érkeznek a fellépők. Vannak együttesek, akik hajnal 4-kor indulnak, Őket el kell látni, inflálódik minden, ebből a támogatásból nem tudjuk megszervezni.

**Bertalan János**: Akkor maradjon a 650 eFt támogatás a költségvetésben az idei évben is, kérem, aki ezzel egyetért az szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**12/2019. (II. 27.) számú határozata**

***Pénzügyi és Gazdasági Bizottság:***

1. Egyetért azzal, hogy a 2019. évi költségvetésben a gyermekfesztiválra 650 000 Ft támogatás kerüljön meghatározásra.
2. Felkéri a bizottság elnökét, hogy a bizottság határozatát a testület soros ülésén ismertesse.

Határidő: 2019.02.27.

Felelős: bizottság elnöke

**Bertalan János:** Amennyiben nincs több kérdés, úgy szavazásra bocsátom, aki támogatja a Képviselő-testület felé a 2019. évi költségvetési rendelet és annak mellékleteinek az elfogadását, az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**13/2019. (II. 27.) számú határozata**

***Pénzügyi és Gazdasági Bizottság:***

1. A 2019. évi települési költségvetési rendelet-tervezetet áttekintette és megállapítja, hogy a költségvetés a hatályos törvényekben előírt szerkezeti rendben és tartalommal lett előkészítve.
2. Megállapítja továbbá, hogy a bevételek fedezik a tervezett kiadásokat, valamint megfelelő nagyságrendű tartalékalap képzésre sor került.
3. A kiadásokat tekintve prioritást a település működési kiadásai kaptak, fejlesztésre az évek során tartalékolt pénzforgalom nélküli bevétel nyújt fedezetet.
4. Felkéri a bizottság elnökét, hogy a bizottság határozatát a testület soros ülésén ismertesse.

Határidő: 2019.02.27.

Felelős: bizottság elnöke

**2.) Napirendi pont:**

A non-profit szervezetek által benyújtott támogatási pályázatok elbírálására bizottsági javaslat.

**Előadó: Pénzügyi bizottság elnöke**

**Bertalan János**: Ebben az évben is pályázat formájában lehetett kérni támogatást, elsősorban a nonprofit szervezetek működési költségeihez való hozzájárulásként.

2019-ben 10 szervezet pályázott több, mint 11 millió Ft-ra. Ebben nincs benne a református Egyház támogatási kérelme.

Természetesen mérlegelni kell, hogy a kért összeggel szemben milyen nagyságrendű összeg az, amit az előirányzat elbír.

Kérelem alapján Javaslat

Pilisborosjenő Tűzoltó Egyesület 400 000 Ft 300 000 Ft

Ürömi Szépkorúak Egyesülete 1 700 000 Ft 1 000 000 Ft

Ürömi Sport Club 3 500 000 Ft 2 500 000 Ft

Ürömi Hagyományőrző Egyesület 1 500 000 Ft 1 000 000 Ft

Hegyvidéki Polgárőr Egyesület 1 600 000 Ft 1 000 000 Ft

Német Nemzetiségi Egyesület 500 000 Ft 400 000 Ft

Ürömi Öröm Néptáncműhely Alapítvány 1 150 000 Ft 700 000 Ft

Szent György Egyesület 300 000 Ft 50 000 Ft

Gyöngyszem Sport Egyesület 500 000 Ft 0 Ft

Péter Cerny Alapítvány 0 Ft 0Ft

**Kérdés-hozzászólás:**

**Kelemen Márta:** A Sport clubnak szerintem indokol a magasabb összeg, a 2 800 000 Ft.

**Szabó Olga:** Úgy gondolom nem igazságos az elosztást, és ezt minden évben kifejtem.

**Bertalan János**: Amennyiben nincs több észrevétel, úgy szavazásra bocsátom, aki egyetért a vitában kialakult javaslatokkal és azt támogatja a testület felé elfogadásra, az kérem, hogy szavazzon.

A Pénzügyi- és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**14/2019. (II. 27.) számú határozata**

A Pénzügyi és Gazdasági Bizottság

1. Javasolja a Képviselő-testület felé, hogy a 2019-es évben a nonprofit szervezetek által benyújtott támogatási igényekre is figyelemmel az alábbi pályázatokat a következő nagyságrendű támogatásba részesítse:

* Pilisborosjenő Tűzoltó Egyesület 300 000 Ft
* Ürömi Szépkorúak Egyesülete 1 000 000 Ft
* Ürömi Sport Club 2 800 000 Ft
* Ürömi Hagyományőrző Egyesület 1 000 000 Ft
* Hegyvidéki Polgárőr Egyesület 1 000 000 Ft
* Német Nemzetiségi Egyesület 400 000 Ft
* Ürömi Öröm Néptáncműhely Alapítvány 700 000 Ft
* Szent György Egyesület 50 000 Ft
* Gyöngyszem Sport Egyesület 0 Ft
* Péter Cerny Alapítvány 0 Ft

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2019. 02. 27.

Felelős: bizottság elnöke

**3.Napirendi pont:**

Üröm – Pilisborosjenő Református Társegyházközség támogatási kérelmében bizottsági javaslat.

**Előadó: Bizottság elnöke**

**Bertalan János:** A Református Egyházközség összesen 22,7 mFt-ra nyújtotta be támogatási igényét. Ebben az összegben a működéshez kért támogatás is benne van. A toronyra idáig támogattuk 3,5 millió Ft-tal, melyet elkülönítve kezelnek, valamint a hívőktől plusz 1,8 millió Ft gyúlt össze eddig. Összesen 4 500 000 Ft támogatást javaslok a templomtoronyra adottal együtt, hiszen már több, mint 3 mFt-ot adott a toronyépítésére adott az önkormányzat. Természetesen feltételekkel, csak abban az esetben kerülne megkötésre a támogatási szerződés, ha be tud mutatni az atya kivitelezési szerzősét a torony felújításra. A Katolikus Egyház nem adott be támogatási kérelmet.

**Kérdés-észrevétel:**

**Erdész Béláné**: Hány éve húzódik már ez?

**Ficze Bálint:** Nem javasolom a további támogatást, az eddigi támogatást használja működésre és akkor most nem javasolnánk semmi támogatást.

**Szabó Olga:** Nem javasolom, más civil szervezettől még a kicsit is elvesszük, a református egyháznak meg a legtöbbet adnánk.

**Bertalan János:** A Norbi atya indoka az volt, hogy a katolikus toronyórára is adott az önkormányzat támogatást még évekkel ezelőtt.

**Storcz Botond:** Ne támogassuk, úgy gondolom nincs fedezete a teljes kivitelezési költségre.

**Hajdúné Solti Irén**: 500 000 Ft-ot kirándulásra, 500 000 Ft-ot működésre javasolok. De miért szed be pénzt a kirándulásra az idősektől?

**Szabó Olga**: Nem reális a felosztás.

**Buzás Katalin**: Nem is a 26 milliós kérelméből kellene kiindulni, nem javasolok támogatást.

**Bertalan János:** Amennyiben nincs kérdés, úgy szavazásra bocsátom, aki egyetért azzal, hogy a kérelmező összesen 700 000 Ft támogatást kapjon 2019-re az kérem, hogy szavazzon.

A Pénzügyi- és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**15/2019. (II. 27.) számú határozata**

**A Pénzügyi és Gazdasági Bizottság**

1. Javasolja a Képviselő-testületnek, hogy 2019-ben a Református Egyház az alábbi nagyságrendű támogatásba részesítse: 700 000 Ft összesen, mely a működtetési támogatást tartalmazza.
2. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2019. 02. 27.

Felelős: Bizottság elnöke

**4. Napirendi pont:**

Az önkormányzat által vásárolt 2 db Skoda típusú gépjármű rendőrség részére történő használatba adásáról rendelkező szerződések véleményezése.

Előadó: Bizottság elnöke

**Bertalan János**: A Képviselő-testület 2018-ban döntött arról, hogy a korábban vásárolt, de igen sok km-t futott gépkocsikat lecseréli a körzeti megbízott rendőröknek.

A gépkocsik beszerzése megtörtént, de a használatba adásról külön kell döntenie a testületnek.

2 db gépjármű ingyenes használatba adását tartalmazzák a szerződések.

**Kérdés-észrevétel**: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a szerződés aláírását az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**16/2019. (II. 27.) számú határozata**

**A Pénzügyi és Gazdasági Bizottság**

1.) Támogatja a Képviselő-testület felé, hogy a 2 db Skoda típusú új gépjárművet a Pest Megyei Rendőrkapitánysággal kötendő szerződés keretén belül használatba a körzeti megbízottak munkafeltételeinek javítására ingyenesen átadja.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 02. 27.

Felelős: bizottság elnöke

**5.) Napirendi pont:**

Bizottsági javaslat az Üröm, Rákóczi köz lakói által benyújtott kérelemben, melyben 2 db forgalomcsillapító küszöb telepítését kérik.

**Előadó: Bizottság elnöke**

**Bertalan János:** A Rákóczi köz lakói szeretnének 2 db forgalomcsillapító küszöb telepítését kérni az önkormányzattól.

A kérelem teljesítése támogatható, mivel az elfogadott 2019. évi települési költségvetés megfelelő előirányzatot tartalmaz erre a célra is.

**Kérdés-vélemények:**

**Szabó Olga:** Nem indokolt.

**Erdész Béláné**: Hányan laknak ebben az utcában?

**Kelemen Márta**: 18 lakos kérte.

**Ficze Bálint:** Viacoloros utca?

**Bertalan János**: Nem. Véleményem szerint állítsuk le a fekvőrendőr telepítéseket, ebben az esetben sem látjuk indokoltnak a telepítést.

**Bertalan János**: Amennyiben nincs több észrevétel, úgy szavazásra bocsátom, aki támogatja a forgalomcsillapító küszöbök telepítését az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**17/2019. (II. 27.) számú határozata**

**A Pénzügyi és Gazdasági Bizottság**

1. Nem támogatja a Képviselő-testület felé a Rákóczi köz lakói által kért 2 db forgalomcsillapító küszöb telepítését.
2. Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2019. 02. 27.

Felelős: Bizottság elnöke

**6.) Napirendi pont:**

Üröm, Mészégető utcától a Herhoff műhelyig az elkerített területen járda, támfal és védőkorlát kiépítésére beérkezett árajánlatokban bizottsági javaslat kialakítása.

Előadó: Bizottság elnöke

**Bertalan János**: A Képviselő-testület még 2018-ban döntött egy terület cseréről, mely az önkormányzat és Herhoff Zsolt magánszemély vállalkozó között szerződésben foglaltak szerint jött létre.

A szerződés tartalmazza, hogy milyen beruházásokat jogosult az önkormányzat elvégezni, így például járdaépítés, támfal és védőkorlát kiépítését.

A 2018-as költségvetés tartalmazza a költségeket a kivitelezésre bekérte a hivatal az árajánlatokat, nevezetesen a ZTEK Kft.-től, aki ajánlatát 6.575.500. Ft. bruttó összegben adta meg, a Kiskunsági Haszongépjármű Kereskedelmi és Szolgáltató Kft. ajánlata bruttó 6.465.500. Ft. és a Milenios Hungary Kft. ajánlata bruttó 5.304.155. Ft. A legkedvezőbb ajánlat a Milenios Hungary Kft. adta bruttó 5 304 155 Ft-tal. A másik két ajánlat ennél lényegesen magasabb.

**Kérdés-hozzászólás:**

**Erdész Béláné:** Referencia van a cégnek?

**Szilvási Károly**: Nagyon veszélyes útszakasz, szalagkorlát mindenképpen kellene.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy a legkedvezőbb ajánlatot adó pályázatát támogassuk az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**18/2019. (II. 27.) számú határozata**

A Pénzügyi és Gazdasági Bizottság

1. Támogatja a Képviselő-testület felé, hogy a beérkezett három árajánlat közül a Milenios Hungary Kft. ajánlatát fogadja el, mivel az adta a legkedvezőbb ajánlatot.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 02. 27.

Felelős: bizottság elnöke

**7.) Napirendi pont:**

Üröm körforgalomtól Boglárka utcáig járda kiépítésére beérkezett árajánlatokban bizottsági javaslat kialakítása.

Előadó: Bizottság elnöke

**Bertalan János**: Az Üröm-Körforgalomtól a Boglárka utcáig kíván járdát kiépíteni az önkormányzat. Tekintettel arra, hogy a műszaki megoldás igen bonyolult ezért az árajánlatot adók egy kis türelmet kértek a végleges ajánlatuk megadásáig. Így nem tudtuk kiküldeni a bizottság tagjainak, de most szóban ismertetem. az UZTrans Kft. 30 383 858 Ft összegben, a Milenios Hungary Kft. 27 563 128 Ft értékben, a Penta KFt. 27 602 942 Ft értékben adott árajánlatot. Nagyon magas az ajánlat, így azt javasolom, hogy újabb ajánlatokat kérjünk be.

**Kérdés-hozzászólás: Nem volt.**

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy új ajánlatokat kérjen be az önkormányzat, az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**19/2019. (II. 27.) számú határozata**

A Pénzügyi és Gazdasági Bizottság

1. Megtárgyalta a beérkezett ajánlatokat és tekintettel a magas négyzetméter árra, javasolja, hogy az önkormányzat kérjen be további ajánlatokat.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 02. 27.

Felelős: bizottság elnöke

**8.) Napirendi pont:**

Német Nemzetiségi Önkormányzat és a Német Nemzetiségi Egyesület Üröm kérelme

Előadó: Bizottság elnöke

**Bertalan János**: A Német Nemzetiségi Önkormányzat és a Német Nemzetiségi Egyesület kereste meg önkormányzatunkat, hogy az elmúlt év során vásárolt Táncsics utca 2. szám alatti ingatlant szeretnék kizárólagos használatba venni közösségi élet céljára. a Mostani ülésen arról kell dönteni, hogy egyetértünk-e ezzel, a részleteket majd a használatba adási szerződés keretében tárgyaljuk meg.

**Szabó Olga**: Mit jelent az, hogy kizárólagos?

**Falvai Józsefné**: Úgy gondolom, hogy Üröm, mint sváb településnek szüksége lenne egy helyiségre, ahol a hagyományokat ápolni tudnánk. Tény, hogy rossz állapotban van a ház, de pályáznánk felújításra nemzetiségi alapból. Kizárólagos használatot szeretnénk, mert abban az esetben tudjuk rendben tartani.

**Kérdés-hozzászólás:**

**Szabó Olga:** Nekem csak a kizárólagos használattal vannak fenntartásaim.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy az Üröm, Táncsics utca 2. szám alatt található épületet a Német Nemzetiségi Önkormányzatnak és a Német Nemzetiségi egyesületnek használatba adja, az kérem, hogy szavazzon.

A Pénzügyi és Gazdasági Bizottság 9 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**20/2019. (II. 27.) számú határozata**

A Pénzügyi és Gazdasági Bizottság

1. Megtárgyalta a Német Nemzetiségi Önkormányzatnak és a Német Nemzetiségi egyesületnek kérelmét, mely az Üröm, Tánsincs utca 2. szám alatti épület használatba adására vonatkozott és azzal egyetért.
2. Javasolja a Képviselő-testületnek, hogy a használatba adási szerződés elkészítését.
3. Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 02. 27.

Felelős: bizottság elnöke

**További napirend, illetve hozzászólás hiányában Bertalan János elnök az ülést 17.00 órakor bezárta.**

Üröm, 2019. február 27.

Takács Viktória Bertalan János

jegyzőkönyvvezető elnök

jegyzőkönyv hitelesítő bizottsági tag

Erdész Béláné